text: Årsmøder om ligestilling og grænsekontrol 
  29 maj 2011 kl. 08.14
  I dag søndag kulminerer de 87. danske årsmøder i Sydslesvig. Årsmøder har i år stået i ligestillingens og grænsekontrollens tegn. 
  Den slesvig-holstenske regerings angreb på mindretallets skoler fik knubbede ord med på vejen.  Det skete både under årsmødeoptogene i byerne og på årsmødepladserne med flyere, plakater og bannere, og emnet har ligeledes stået øverst på dagsordenen ved de hen ved 40 eftermiddags- og aftenmøder rundt omkring i landsdelen. 
  Også grænsekontrollen var et varmt emne blandt årets talere. Flensborgs danske overborgmester Simon Faber opfordrede til at slå koldt vand i blodet og få nuancerne med i debatten med henvisning til
  den massive tyske kritik af, at den danske regering og Dansk Folkeparti vil øge toldkontrollen ved grænsen.
  